Skinstad weer pa | Nuus24
Skinstad weer pa
Rugbyspeler se kind stabiel ná ongeluk
Voormalige rugbyspeler ry oor sy kind
‘Kersvader’ Joost maak kinders bly
Kaapstad - Die voormalige Springbok-kaptein Bob Skinstad het vir die derde keer pa geword toe sy vrou, Debbie, op Nuwejaarsdag geboorte geskenk het aan 'n dogtertjie.Skinstad het Sondag op Twitter gesê sy dogter Charlotte het op 1 Januarie 2011 die lewe gesien, het Sport24 berig."In die wolke oor 'n 3.5kg bondeltjie vreugde genaamd Charlotte wat pas deel geword het van die Skinstad-familie." het die oud-Bok getweet.Hy het verder gesê hy probeer eintlik nog gewoond raak daaraan om 'n pa van twee te wees met sy arm "elmboogdiepte in die bad met die ander twee."Volg Nuus24 op Twitter.
Lees meer oor: bobby skinstad | bekendes | geboortes VOLGENDE OP NUUS24X NZASM 13 Tonner 0-4-0T - Wikipedia
NZASM 13 Tonner 0-4-0T
13 Tonner, c. 1889
279 mm boor
400 mm slag
33,9 kN @ 75%
Die NZASM 13 Tonner 0-4-0ST van 1889 was 'n 13 ton Suid-Afrikaanse saaltenklokomotief van die negentiende eeu en die eerste lokomotief van die Suid-Afrikaanse Republiek (ZAR).
Alle NZASM lokomotiewe is deur hul gewig bekend dus is hierdie lokomotief as die 13 Tonners bekend.
Nadat goud in 1886 in die Witwatersrand ontdek is, ontwikkel verskeie bedrywe. Steenkool is in Boksburg gemyn, maar dit lê 26 km vanaf Johannesburg. Op 20 Julie 1888 kry die Nederlandsche-Zuid-Afrikaansche Spoorweg­maatschappij toegewing om 'n spoorlyn tussen die twee stede te bou. Die spoorlyn is op 17 Maart 1890 amptelik geopen. Nadat die toegewing hersien is, is die spoorlyn uitgebrei en vanaf Boksburg tot by Springs in die ooste en van Johannesburg tot by Krugersdorp in die weste verleng.
Anders as ander spoorwegkonstruksieprojekte, moet alle toerusting deur ossewaens oor die land vervoer word. 'n Monteerfabriek is in Elandslaagte (deesdae se Germiston) gebou waar die eerste NZASM lokomotiewe is saamgestel is. Ses lokomotiewe is deur die vervaardigers Maschienenfabriek Esslingen aangelewer. Vyf van hulle is 14 tonners en die sesde is hierdie 13 tonner. Die 13 tonner, wat die laagste fabrieknommer gekry het, is amper dieselfde as die 14 tonners, maar het 'n kleiner steenkoolkas en 'n kleiner watertenk.
↑ 1,0 1,1 (en) Holland, D.F. (1971). Steam Locomotives of the South African Railways, Volume 1: 1859–1910 (1st uitg.). Newton Abbott, Devon: David & Charles. pp. 109–110. ISBN 978-0-7153-5382-0.
↑ 2,0 2,1 (en) Espitalier, T.J.; Day, W.A.J. (Oktober 1944). “The Locomotive in South Africa - A Brief History of Railway Development. Chapter IV - The N.Z.A.S.M. (Continued)”. South African Railways and Harbours Magazine: 761 - 764.
Ontsluit van "https://af.wikipedia.org/w/index.php?title=NZASM_13_Tonner_0-4-0T&oldid=1697843"
Die bladsy is laas op 23 Julie 2018 om 08:28 bygewerk.